b'\n_START_ARTICLE_\nMarijan Tav\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nMarijan Tav\xc4\x8dar, ne\xc4\x8dak pisatelja I. Tav\xc4\x8darja, je obiskoval v Ljubljani osnovno \xc5\xa1olo, klasi\xc4\x8dno gimnazijo (1923-1931) in oddelek za klasi\xc4\x8dne jezike in knji\xc5\xbeevnost na ljubljanski Filozofski fakulteti (1931-1935). Slu\xc5\xbeboval je 1936\xe2\x80\x931937 kot profesor na gimnaziji v Kola\xc5\xa1inu (\xc4\x8crna gora), 1937\xe2\x80\x931938 na gimnaziji v Podgorici, 1939\xe2\x80\x931941 v Celju. Leta 1941 ga je aretiral gestapo in izselil v Jagodino (Svetozarevo), od koder se je po 1 mesecu ilegalno vrnil v Ljubljano in do konca vojne aktivno sodeloval z OF. Med 1943\xe2\x80\x931945 je pou\xc4\x8deval na klasi\xc4\x8dni gimnaziji v Ljubljani. Po osvoboditvi je od 1945-1963, ko se je upokojil, pou\xc4\x8deval na gimnazijah v raznih krajih po Sloveniji._NEWLINE_Leta 1954 je postal \xc4\x8dlan Dru\xc5\xa1tva knji\xc5\xbeevnih prevajalcev Slovenije in Dru\xc5\xa1tva strokovnih prevajalcev Slovenije, zaprise\xc5\xbeeni sodni tolma\xc4\x8d za novogr\xc5\xa1\xc4\x8dino in 4 svetovne jezike; od 1963 je imel status prevajalca umetnika. Tav\xc4\x8dar je prevajal s knji\xc5\xbenega, gledali\xc5\xa1kega, radijskega, televizijskega, filmskega, strokovnega in znanstvenega podro\xc4\x8dja._NEWLINE_Tav\xc4\x8dar je objavljal uvode in opombe k svojim prevodom, ter \xc4\x8dlanke v \xc4\x8dasopisih in revijah (Na\xc5\xa1i razgledi, Prostor in \xc4\x8das, Nea Estia /Novo ognji\xc5\xa1\xc4\x8de/, I Pnevmatiki Kypros /Intelektualni Ciper/). Bil je edini prevajalec za novogr\xc5\xa1\xc4\x8dino v Sloveniji in eden redkih za starogr\xc5\xa1\xc4\x8dino in zaslu\xc5\xbeen za medsebojno kulturno poznavanje Slovenije in Gr\xc4\x8dije.'